jkorsvik/nowiki_second_scrape_merged huggingface dataset:
Mounted games

Mounted Games er stafett på ponniryggen utført i høy fart og med høy presisjon. Det konkurreres i lag på 4-5 ryttere, par og individuelt. Hver av rytterne skal igjennom en øvelse (race). Gjør de feil må rytteren rette opp denne før nestemann kan ri ut. 
Sporten har sin opprinnelse fra England da H.R.H Prins Phillip etterlyste en konkurranseform for barn som ikke krevde dyre og renrasede ponnier. Den første konkurransen ble gjennomført under Horse of The Year Show i 1957 og siden den gang har sporten lokket til seg mange ivrige ryttere.
Mounted Games kom til Norge i 1999 og foreningen IMGAN (International Mounted Games Association Norway) ble dannet. Foreningen ble i 2013 en gren under Norsk rytterforbund. Det som startet som en liten sport med få utøvere har utviklet seg kraftig de siste årene og den er fortsatt i jevn vekst.
Alle ryttere må stille med banebyggere og linjedommere, miljøet er slik at du lett kommer inn i oppgavene som må utføres.


== Internasjonale konkurranser ==
Mounted Games-miljøet er preget av mye sosial omgang og vennskap på tvers av landegrensene. Hvert år sender Norge ut lag til å delta på flere internasjonale konkurranser i forskjellige land, enten på egne ponnier eller på lånte. Landslaget deltar under EM, VM, nordisk og nordeuropeisk mesterskap, de senere år med gode resultater. Under VM i Belgia i 2007 klarte Norge for første gang å kjempe seg til en plass i A-finale og endte på historisk 8.-plass, mens i 2008 gikk det av stabelen i Australia, og der kom Norge til en B-finale.
I 2013 ble EM avholde i Irland og det norske open laget var en hårsbredde unna A-finale.


== Mounted Games i Norge ==
I løpet av en konkurransesesong blir det arrangert en rekke konkurranser for rytterne, derav Norgesmesterskap i lag, par og individuelt.


=== Lag ===
Det er lag fra hele østlandsområdet som stiller, Moss, Sarpsborg og omegn, Hurum, Nes og Arendal. Anla er i oppstartsfasen, det samme er Hadeland. Norgesmester i 2013 var Hurum, med Christina Ødeskaug, Maiken Rønningen, Anne-Grete Jarlset, Henriette Johansen og Lillann Akselsen.


=== Par ===
Det er stadig utskiftning når det gjelder par-partnere, men noen ryttere som kan skilte med flere topplasseringer i dette mesterskapet er Lene Graver, Maren Lande, Lillann Akselsen og Karen Sæther Houge. Norgesmester 2013 ble Lene Graver og Lillann Akselsen fra Hurum.


=== Individuelt ===
I løpet av årene er det Lene Graver, Kaja Lande, Maren Lande, Lillann Akselsen og Line Hilmersen som har tatt gull i individuelt. Norgesmester 2013 ble Henriette Johansen fra Hurum.


== Eksterne lenker ==
Link til konkurranseinfo og regler
Nevelsk

Nevelsk (russisk: Невельск, japansk: Honto) er en by i Sakhalin oblast i Russland. Den ligger på vestkysten av Sakhalin, rundt 75 km sørvest for Juzjno-Sakhalinsk. Innbyggertall: 18 639 (folketelling 2002). 
Byen ble ødelagt i jodskjelvet på Sakhalin i 2007, som gjorde rundt 2000 mennesker hjemløse.


== Referanser ==


== Eksterne lenker ==
Offisielt nettsted 
(en) Nevelsk – kategori av bilder, video eller lyd på Commons
Adelosebastes latens

Adelosebastes latens er en fiskeart i gruppen Sebastinae. Den er den eneste arten i slekten Adelosebastes.
Arten blir inntil 30 cm lang og lever på dybder mellom 900 og 1200 m.


== Eksterne lenker ==
(en) Adelosebastes latens – oversikt og omtale av artene i WORMS-databasen 
(en) Adelosebastes latens i Global Biodiversity Information Facility 
(en) Adelosebastes latens hos FishBase 
(en) Adelosebastes latens hos ITIS 
(en) Adelosebastes latens hos NCBI 
(en) Kategori:Adelosebastes latens – bilder, video eller lyd på Wikimedia Commons
Tomari

Tomari (russisk: Томари) er en by i Sakhalin oblast i Russland. Den ligger på vestkysten av Sakhalin, rundt 100 km nordvest for Juzjno-Sakhalinsk. Innbyggertall: 5 338 (folketelling 2002), 8 121 (folketelling 1989). 
Bosetningen ble grunnlagt i 1870. Sammen med resten av Sør-Sakhalin tilhørte den Japan mellom 1905 og 1945, og den ble da kalt Tomarioru. Den ble returnert til Sovjetunionen i 1945, og fikk bystatus og nytt navn, Tomari, i 1946.


== Referanser ==
Betty Boop

Betty Boop er en amerikansk tegnefilmfigur fra 1930-tallet som forestiller en sexy, uskyldig kvinne. Hun hadde hovedrollen i en lang rekke humoristiske, musikalske, animerte kortfilmer og ble kjent for sin catch phrase Boop-boop-be-doo. 
Betty Boop blir framstilt med stort dokkehode, kort frisyre i samtidens mote, dådyrøyne, liten trutmunn, øreringer og en smekker, langbeint kvinnekropp i kort, stroppeløs kjole og med strømpebånd og høyhælte damesko. Figuren ble skapt i 1930 av animatøren  Max Fleischer og hans Fleischer Studios til kortfilmserien  Talkartoons som ble produsert for Paramount Pictures. Betty Boop ble snart en publikumsfavoritt og allerede i 1932 fikk hun sin egen serie på kino. Fram til 1939 kom serien til å omfatte 89 filmer. I tillegg opptrådte Betty Boop i et titalls filmer i Screen Songs, enda en av Fleischers filmserier, mellom 1931 og 1933. I perioder har hun også vært tegneseriefigur. Betty Boops varemerke er sexappeal, og skikkelsen har blitt mye brukt i moderne populærkultur. 
Opprinnelig ble rollefiguren framstilt i en tegnefilm fra 1930 som en navnløs kjæreste med hundeører til den komiske hunden Bimbo. Figuren ble siden utviklet til et menneske.


== Eksterne lenker ==
(en) Offisielt nettsted 
(en) Betty Boop – kategori av bilder, video eller lyd på Commons 
(en) Betty Boop – galleri av bilder, video eller lyd på Commons
Sjakhtjorsk

Sjakhtjorsk (russisk: Шахтёрск, japansk: 塔路 – Tōro) er en by i Sakhalin oblast i Russland. Den ligger på vestkysten av Sakhalin rundt 250 km nordvest for Juzjno-Sakhalinsk. Innbyggertall: 10 643 (folketelling 2002), 12 945 (folketelling 1989). 
Bye ble grunnlagt en gang etter 1905 som Toro. Sovjetunionen gjenvant kontrollen over den sørlige delen av Sakhalin i august 1945, og byen fikk sitt nåværende navn i 1947.


== Referanser ==


== Eksterne lenker ==
Offisielt nettsted 
(en) Shakhtyorsk – kategori av bilder, video eller lyd på Commons
Poronajsk

Poronajsk (russisk: Порона́йск) er en by i Sakhalin oblast i Russland. Den ligger ved elva Poronaj, rundt 260 km nord for Juzjno-Sakhalinsk. Innbyggertall: 17 400 (est. 2005), 17 954 (folketelling 2002), 25 971 (folketelling 1989). 
Poronajsk ble grunnlagt i 1869 som den russiske utposten Tikhmenevskij, beliggende ved nærliggende bosetninger av nivkhere og ainoer i området. Fra 1905 til 1945 tilhørte byen Japan, og ble i den tiden kalt Shikuka. Etter at byen ble returnert til Sovjetunionen ble den omdøpt Poronajsk, etter elva den ligger ved.


== Naturgitte forhold ==


=== Klima ===


== Referanser ==
Reidar Stavseth

Reidar Stavseth (født 21. mai 1907 i Trondheim, død 12. april 1991 samme sted) var en norsk avisredaktør og politiker (H). Han var redaktør i en lang rekke aviser, men best kjent som sjefredaktør i Adresseavisen i Trondheim 1969–1975. Han tilhørte en gruppe av pressefolk med «en klar konservativ holdning og akademisk utdannelse».


== Familie og utdannelse ==
Han vokste opp i Trondheim som sønn av overlærer Julius August Stavseth og hustru Rikke Andreasdatter Thorland, fra Lauga og Torland i Nærøy. Han tok artium ved Trondheim katedralskole i 1927, statsøkonomisk eksamen ved Det Kongelige Frederiks Universitet i 1929 og ett semester ved NTH. Han giftet seg i 1939 med Ragnhild Julie Eik fra Borre i Vestfold. De ble foreldre til journalist og Høyre-politiker Gunnar Stavseth.


== Journalistisk og politisk arbeid ==
Han var ansatt som sekretær for Trondhjems riksmålsforening før han ble redaktør i Finnmarksposten i Hammerfest i 1930. Året etter ble han redaktør i Namdalens Folkeblad i Namsos og Rørvik, og ledet Namsos Unge Høyre 1932–1934. Han utgav også den kortlivede Innherreds Avis i Steinkjer 1933–1934. Deretter var han redaktør i Møre Dagblad i Kristiansund 1934–1935. Fra 1936 var han reisesekretær i Vestfold Unge Høyre i tre år. Ved utbruddet av den andre verdenskrig var han tilbake på Møre som formann i Ålesund Unge Høyre og redaktør i Aalesunds Avis, og «utgav denne som en av de siste frie aviser i Norge.»Etter frigjøringen i 1945 ble han ansatt som sekretær i Unge Høyre og redaktør i medlemsbladet med samme navn. Året etter kom han til Bodø som fylkessekretær i Nordland Høyre og redaktør i Nordlandsposten. Stavseth var også formann i Bodø Høyre 1947–1949. Han var redaktør Fylkesavisen i Skien i noen år før han kom tilbake til hjembyen Trondheim som medredaktør i Adresseavisen i 1953. Han avsluttet sitt yrkesliv som avisens sjefredaktør 1969–1974. Han var formann i Sør-Trøndelag Høyre 1958–1962.Stavseth var medlem av Høyres programkomité foran stortingsvalgene i 1945, 1961, 1965 og 1969. I pressens organisasjoner var han styremedlem i Norsk Redaktørforening 1953–1955 og 1959–1970 og medlem av Dagspressens Redaktør- og Utgiverutvalg (DRU) 1966–1970.Han forestod en rekke utgivelser om lokal- og bedriftshistorie.


== Bibliografi ==
1941 – Til heder for stripen i seilet. Ulabrands livssaga.
1943 – Nordover med hurtigruten. Historie og hverdagsbilder gjennom femti år.
1946 – Arven fra Bjørn Farmann. Tønsberg Sjømannsforening gjennom 100 år.
1951 – Handelshuset J. M. Johansen gjennom 75 år.
1977 – Avisen først og fremst – tilbakeblikk og randbemerkninger. ISBN 82-7164-006-2.
1981 – Sjøbad og tradisjoner kysten rundt. ISBN 82-523-0276-9.


== Referanser ==
Riving

Riving eller demolering, innebærer å rive ned noe som tidligere er bygget opp. Dette kan dels være konkret som riving av bygninger, teknisk konstruksjon eller i en overført betydning som å rive ned tillit eller et sosialt miljø.
Ved riving eller ødeleggelse av forsvarsanlegg slik at de ikke lenger tjener noe militært formål blir gjerne omtalt som å demolere anlegget.
Selve rivningsarbeidet kan anta mange former. Til mindre bygninger blir det brukt gravemaskiner el. som slår bygningen ned med skuffen eller slår den ned med en tung kule. I senere tid er det også på gravemaskiner, benyttet store hydrauliske sakser som «tygger opp» betongen. Derved kan både armeringsjern og betongmasse gjenvinnes. Spesielle gravemaskiner med ekstra lang arm for riving ovenfra kan være aktuelt. Dette er aktuelt for riving av bygningen som ble rammet av Ålesundraset.


== Riving med eksplosiver ==
En annen teknikk som er benyttet bl.a. til riving av det tidligere Philips-bygget på Majorstuen i Oslo er kontrollert sprenging.
Her blir det etter en nøye plan plassert sprengladninger inne i bygningen. Disse blir satt av med tidsforsinkelser slik at bygningen skal rase sammen kontrollert i sin egen byggegrop.


== Galleri ==

		


== Referanser ==


== Eksterne lenker ==
Relative lønninger

Relative lønninger er definert som lønnsrangeringen for en yrkesgruppe sammenlignet med andre yrkesgruppers lønn. Uttrykket er ofte brukt i sammenheng med ulikhet i lønnsdannelse, og favoriserer prosentillegg fremfor kronetillegg. Grunnen til dette er at den relative lønnsutviklingen ofte blir mindre dersom man gir kronetillegg versus prosentillegg.
Eksempel: Person A tjener 100 kroner og person B tjener 200 kroner. Etter lønnsforhandling får de 10 kroner i lønnstillegg. Person B har da kommet relativt dårligere ut enn A. I prosent har person A økt lønnen med 10%, mens person B har økt lønnen sin med 5%.
Andreas Peter Marquard Hartvig

Andreas Peter Marquard Hartvig (født 28. april 1771 i Christiania, død 1846 i Oslo) var en norsk prest.
Hartvig var personellkapellan i Norderhov i 1802. Seinere ble han sogneprest i Norderhov fra 1802 og i Øksnes fra 1815. Han hadde astma og tålte ikke klimaet her, og helsa fikk en knekk. På den tiden var det dårlig med fisket, og han hadde lite å leve av. Hartvig søkte om fritak og fikk permisjon til han fant seg en ny stilling. Han var deretter prest i Dverberg fra 1817 til 1825. 
I 1826 søkte han på stilling som sogneprest i Egersund og fikk den. Men på grunn av astmaen måtte han ha en hjelpeprest, gudbrandsdølen Torstein Rolfsen Andvord.
Hartvig søkte og fikk avskjed i 1846, men døde seinere samme året i Oslo.
Han var gift med Anne Cathrine Margrethe Glatwed (Glatvett), prestedatter fra Nes i Hallingdal.


== Eksterne lenker ==
Andøy historielag
Bygdebok for Nøtterøy
Jubileums- og bygdebok for Eigersund Herad
Elevprotokoll for Kristiansand katedralskole 1756-1860
Vettafjellet

Vettafjellet er et fjell i Tingvoll kommune i Møre og Romsdal. Det har en høyde på 372 meter over havet og er det høyeste fjellet på Aspøya. Fjellet er et populært turmål for mange turgåere sommer som vinter. Fra toppen kan man se store deler av Nordmøre.
Fjellet har bratt oppstigning fra sør (Boksaspa), oppstigningene fra vest (Einset) og nord (Skaret) er lengre og slakere.


== Referanser ==
Kalkalger

Kalkalger er en gruppe rødalger som består av 39 slekter.
De vokser som skorpe på stein, skjell og andre overflater i havet. De fleste vokser svært sakte.
De spiller en viktig rolle for økosystemet i korallrev.
Kalkalger har blitt brukt til gjødsel, kosttilskudd og medisin.


== Arter ==
Slettrugl
Vorterugl


== Eksterne lenker ==
(en) Kalkalger – oversikt og omtale av artene i WORMS-databasen 
(en) Kalkalger i Encyclopedia of Life 
(en) Kalkalger i Global Biodiversity Information Facility 
(no) Kalkalger hos Artsdatabanken 
(sv) Kalkalger hos Dyntaxa 
(en) Kalkalger hos Fossilworks 
(en) Kalkalger hos ITIS 
(en) Kalkalger hos NCBI 
(en) Kalkalger hos Tropicos 
(en) Kategori:Corallinales – bilder, video eller lyd på Wikimedia Commons 
Corallinales – detaljert informasjon på Wikispecies
Korsakov

Korsakov (russisk: Корса́ков) er en by i Sakhalin oblast i Russland. Den ligger ved Anivabukta, rundt 40 km sør for Juzjno-Sakhalinsk. Innbyggertall: 36 652 (folketelling 2002), 45 096 (folketelling 1989). 


== Referanser ==
Okha

Okha (russisk: Оха́) er en by i Sakhalin oblast i Russland. Den ligger helt nord på Sakhalin, rundt 750 km nord for Juzjno-Sakhalinsk. Innbyggertall: 27 963 (folketelling 2002), 36 104 (folketelling 1989). 
Byen er sentrum for områdets petroleumsindustri.
Terje Schrøder

Terje Schrøder (født 13. juni 1963) er en norsk dragartist og komiker som har vært medlem av Great Garlic Girls siden 1983. Han har i mange år turnert verden rundt med dragshow.
Han har deltatt i flere TV-programmer, som Zebra Grand Prix i 2009, Charterfeber i 2011 og MasterChef i 2013.
7. mars 2014 var det premiere på Schrøders nye konsept, Schrøders Drag Race på G10 - Mona Lisa Huset. Konseptet er basert på den amerikanske dragartisten RuPauls konsept, RuPauls Drag Race. Målet er å finne Norges neste dragstjerne. Dommerpanelet besto blant annet av skuespiller og teatersjef Tom Sterri, komiker Helge Hammelow-Berg og Great Garlic Girls-gründer Morten Rudå.
Schrøder er i tillegg en tidligere sprangrytter og har deltatt i flere konkurranser.
Aaron Ashmore

Aaron Robert Ashmore (født 7. oktober 1979 i Richmond, Britisk Columbia, Canada) er en canadisk skuespiller. Ashmore er tvilling med Shawn Ashmore. Aaron og Shawn har vært med i serien Smallville.


== Trivia ==
Han har sine bestefars intialer tatovert på håndleddet sitt, det samme har hans tvillingbror Shawn.


== Eksterne lenker ==
(en) Aaron Ashmore på Internet Movie Database 
(sv) Aaron Ashmore i Svensk Filmdatabas 
(fr) Aaron Ashmore på Allociné 
(en) Aaron Ashmore på AllMovie 
(en) Aaron Ashmore hos The Movie Database
David Busst

David Busst (født 30. juni 1967) er en tidligere engelsk fotballspiller. Han spilte det meste av karrieren for Coventry City, før han la opp i 1997 etter å ha fått et åpent brudd i leggen i en kamp mot Manchester United. Han ble tråkket på i leggen etter en duell inne i feltet med Denis Irwin.


== Referanser ==


== Eksterne lenker ==
(en) David Busst – Transfermarkt 
(en) David Busst – Soccerbase.com
Anette Norberg

Anette Charlotte Norberg (født 12. november 1966) er en svensk curlingspiller fra Härnösand.
Hun er skip på Lag Anette Norberg, og spiller sammen med Eva Lund, søsteren Cathrine Lindahl og Anna Le Moine. Før 2003 spilte Helena Lingham på laget. Lagets trener Stefan Lund er gift med Eva Lund. Norberg jobber som aktuar.
Nordberg vant gull i vinter-OL 2006 og i vinter-OL 2010 i Vancouver, og ble i 2007 den første å ta syv EM-gull.


== Meritter ==


== Referanser ==


== Eksterne lenker ==
(en) Anette Norberg – Olympics.com 
(en) Anette Norberg – Olympic.org 
(en) Anette Norberg – Olympedia 
(en) Anette Norberg – Sports-Reference (OL-resultater – arkivert) 
(sv) Anette Norberg – Sveriges olympiske komité 
(en) Anette Norberg – World Curling Tour 
(en) Anette Norberg – World Curling Federation 
Hjemmeside
Ola Otnes

Ola Otnes (født 2. september 1951 i Rendalen) er en norsk skuespiller. Otnes er ansatt ved Teater Ibsen i Skien og har en del TV- og film-opptredener bak seg.
Otnes har vært aktiv siden 1970-åra, men hans største roller kom senere i karrieren. Han spilte i Roald Dahl-fimen The Witches fra 1990, han var Kopernikus i den norske filmen Sofies Verden, hadde en rolle i filmen Elling, spilte i filmen/TV-serien Kautokeino-opprøret, og i filmatiseringen av Anne-Cath. Vestlys Knerten gifter seg. For mange barn er han kjent som «Politimester Bastian» i Kardemomme by i Dyreparken i Kristiansand.
Han var i 2002 og 2013 med i Hotel Cæsar som prest. I tillegg har han lest inn lydbøker.


== Utvalgt filmografi ==
2020 Rådebank
2019 Wisting 
2010 Knerten gifter seg 
2008 Kautokeino-opprøret
2001 Elling
2000 Når mørket er forbi
1999 Sofies verden
1990 The Witches
1976 Lasse & Geir


== Utvalgte lydbøker ==
2012 En god sak (Jan Mehlum)
2011 Gravlunden i Praha (Umberto Eco)
2009 Madrugada (Jan Mehlum)
2006 Dyrekirkegården (Stephen King)
2006 Tommeskruen (Henry James)
2005 Norsk novellekunst – klassikere (noveller: Isak og brønnøpresten, Duen) (Max Mauser)
2005 Norsk novellekunst – klassikere (novelle: En god samvittighet) (Alexander Kielland)
2002 Den frosne kvinnen (Jon Michelet)
2001 Kanonene på Navarone (Alistair MacLean)


== Referanser ==


== Eksterne lenker ==
(en) Ola Otnes på Internet Movie Database 
(no) Ola Otnes hos Nationaltheatret 
(en) Ola Otnes hos The Movie Database 
(no) Ola Otnes hos Lydbokforlaget
Kulturradikalisme

Kulturradikalisme var en dominerende strømning i norsk kultur fra 1870-tallet og fram mot 2000.
Det har vært vanlig å skille mellom tre faser av kulturradikalisme i Norge:
Første fase fant sted i 1870-årene inspirert av den danske litteraturkritikeren Georg Brandes. Retten til fri forskning og den frie tanke i kamp mot stat og kirke var bærende for dette prosjektet.  
Andre fase av kulturradikalismen lokaliseres vanligvis til Sigurd Hoel og Arnulf Øverlands engasjement på 1930-tallet, interessen for psykoanalyse, mellomkrigstidas marxisme og miljøet rundt tidsskriftet Mot Dag.
Profilgenerasjonen, med Solstad og Vold som de sentrale navnene, kalles ofte kulturradikalismens tredje fase. Ordene radikal kultur og kulturell radikalisme sett først brukt i litteratur av Sigurd Hoel i artikkelen om «de tre kulturradikale bølgetoppene». Hoel snakker om kultur som en radikaler som er samfunnsbevisst med internasjonale visjoner. Verdiene som vanligvis tilskrives den radikale kulturelle bevegelsen er oppgjør med nedarva sosiale normer, kritikk av den borgerlige seksuelle moral, anti-militarisme og åpenhet for andre kulturelle impulser enn de tradisjonelle, klassiske og vestlige (særlig når det gjelder interesse for jazz, modernistisk arkitektur, kunst, litteratur og teater). Noen kulturradikale var kommunister, mens andre, som f.eks. Gudmund Hernes, tilhører det politiske sentrum.
Eva Lund

Eva Maria Lund (født 1. mai 1971 i Stockholm) er en svensk curlingspiller. Hun spiller på Anette Norbergs lag som vant VM-gull i 2005 og 2006, samt OL-gull 2006 og 2010. Hun er gift med lagets trener Stefan Lund.


== OL-medaljer ==
2006  Torino -  Gull i curling, damer  Sverige
2010  Vancouver -  Gull i curling, damer  Sverige


== Referanser ==


== Eksterne lenker ==
(en) Eva Lund – Olympics.com 
(en) Eva Lund – Olympic.org 
(en) Eva Lund – Olympedia 
(en) Eva Lund – Sports-Reference (OL-resultater – arkivert) 
(sv) Eva Lund – Sveriges olympiske komité 
(en) Eva Lund – World Curling Tour 
(en) Eva Lund – World Curling Federation 
De svenske curlingjentenes hjemmeside
Biografi fra Sveriges Olympiska Kommitté
Hilde Barstad

Hilde Johanne Barstad (født 25. desember 1961 i Førde) er en norsk politiker (Høyre). Hun var byråd for service- og organisasjonsutvikling i Oslo fra februar til november 2000, og deretter byråd for miljø og samferdsel frem til oktober 2003.
Barstad er utdannet jurist ved Universitetet i Oslo med spesialfag folkerett, og har senere en mastergrad fra Bedriftsøkonomisk Institutt (BI).
Barstad har vært kommunestyrerepresentant for Høyre i Førde kommune, 2. nestleder i Unge Høyre 1984–1986, leder i Sogn og Fjordane Unge Høgre og nestleder i Oslo Høyre.
Barstad gikk inn i Fritz Huitfeldt-byrådet i 2000, og lovet fra starten av at konkurranseutsetting av offentlige tjenester skulle bli hennes hovedprioritet. I september samme år la hun frem et omfattende forslag om konkurranseutsetting av størstedelen av kommunens virksomhet, og uttalte selv at «dette er kanskje det mest ambisiøse reformforslaget i offentlig sektor som noen gang er presentert». Planene ble møtt med stor motstand fra Arbeiderpartiet og fagbevegelsen, men ikke lenge etterpå forlot Barstad posten til fordel for stillingen som byråd for miljø og samferdsel da Erling Lae tok over som byrådsleder. Etter valget i 2003 fikk Oslo et Høyre/Frp-byråd, og Barstad måtte vike plass for Peter N. Myhre.
Fra oktober 2011 til 31. desember 2017 var Hilde Barstad direktør for Kulturetaten i Oslo kommune.7. februar 2020 ble Hilde Barstad utnevnt som statssekretær i Justis- og beredskapsdepartementet.Hilde Barstad er datter av Helge Barstad. Hun er søster av programleder i TV 2, Solveig Barstad, som igjen er gift med Høyre-politikeren Jan Tore Sanner.


== Referanser ==


== Eksterne lenker ==
(no) Hilde Barstad hos Norsk senter for forskningsdata
French Open 2000

French Open 2000 ble spilt på Roland Garros-stadion i Paris i perioden 29. mai til 11. juni. French Open er en Grand Slam-turnering i tennis på grus. Gustavo Kuerten fra Brasil beseiret svenske Magnus Norman i singlefinalen for herrer og Mary Pierce fra Frankrike vant over spanske Conchita Martínez i damefinalen. 


== Menn (single) ==


=== Kvartfinaler ===


=== Semifinaler ===


=== Finale ===


== Kvinner (single) ==


=== Kvartfinaler ===


=== Semifinaler ===


=== Finale ===


== Doublefinaler ==


== Eksterne lenker ==
French Open PDF Menn, Kvinner
ITF Menn, Kvinner
Glødelysdanio

Glødelysdanio er en art i karpefamilien. Det er en ferskvannsfisk som blir opptil 4 cm lang.
Det er en stimfisk som er nært beslektet med sebrafisk.
Den lever av insekter og andre smådyr. Kroppen er brun, gul, grønn og rød på farge, og strømlinjeformet.


== Eksterne lenker ==
(en) glødelysdanio – oversikt og omtale av artene i WORMS-databasen 
(en) glødelysdanio i Encyclopedia of Life 
(en) glødelysdanio i Global Biodiversity Information Facility 
(en) glødelysdanio hos FishBase 
(en) glødelysdanio hos ITIS 
(en) Kategori:Danio choprae – bilder, video eller lyd på Wikimedia Commons 
Danio choprae – detaljert informasjon på Wikispecies 
(en) Danio choprae Hora, 1928 - FishBase
Sverre Frich jr.

Sverre Frich jr. (født 6. desember 1952) er en norsk forretningsmann og politiker (FrP). 
Frich startet på slutten av syttitallet bedriften IL-X-Bud-Service A/S, og bygde det i løpet av åttitallet opp til å ha godt over tusen enheter i Norge, Sverige og Danmark. Fra 1987 til 1990 var han også styreformann i Oslo Lysverker ved siden av lederstillingen i IL-X.
Frich ble finansbyråd i Oslo i september 1990, etter å ha overtatt etter partikollegaen Trond B. Svendsen. Frich var byråd i 7 måneder, før han i april 1991 trakk seg etter ikke å ha fått gjennomslag i byrådet for økte nedskjæringer.Etter karrieren som byråd gikk Frich tilbake til lederjobben i IL-X. Frich har siden vært aktiv i flere selskaper i ulike bransjer, deriblant i en rekke firmaer i eiendomsbransjen.


== Referanser ==